
Kasutusloa andmine (A.Daumani tn 11)

1. ASJAOLUD JA MENETLUSE KÄIK
29.07.2021 ehitisregistri keskkonda laekus läbivaatamiseks A.Daumani tn 11 kinnistul rajatud mängu- ja spordiväljakute kasutusloa taotlus nr 2111371/17856. A.Daumani tn 11 (katastriüksuse tunnus 51104:003:0042) kinnistul (lasteaia Cipollino territoorium) töö eesmärk oli rajada mängu- ja spordiväljakud: mänguväljakud (ehitisregistri kood 221346148), territooriumi välisvalgustus. Taotlusele on lisatud ehitusprojekt „628NEP_PP_v02_Daumani11-LMV“, projekteerija OÜ Narva Ehitusprojekt, ning vajalik teostusdokumentatsioon.

Teostatud ehitustööd vastavad 02.09.2020 antud ehitusloale nr 2012271/28047 ja ehitusloa menetluse raames kooskõlastatud ehitusprojektile. Ehitusprojektiga oli ettenähtud rajada lasteaia Cipollino territooriumil mängu- ja spordialad. Territoorium on jagatud osadeks sõltuvalt kasutajate vanusest. Igal alala ehitatud vanusele vastavad mänguelemendid nagu mängulinnak, ronilad, mängumajad jne. Krundi keskel sisehoovis paikneb sõimerühmade ala, mis on piiratud puitaiaga.
Kogu lasteaia territooriumil on uus välisvalgustus.

02.08.2021  ehitisregistri  keskkonnas, koduleht www.ehr.ee, on genereeritud kasutusloa eelnõu nr  2111371/17856, menetluse nr 268890 ning eelnõu suunatud Narva Linnavalitsuse Linnamajandusameti ning Arhitektuuri- ja Linnaplaneerimise Ameti spetsialistidele kooskõlastamiseks. 

Kõik kaasatud isikud hindasid A.Daumani tn 11 kinnistul rajatud mänguväljakud nõuetele vastavaks ning ehitisregistri kasutusloa menetluse raames kinnitasid oma allkirjadega, et ehitusseadustikus § 55 loetletud põhjused kasutusloa väljastamisest keeldumiseks puuduvad. Töövõtja, omanikujärelevalve ja tellija esindaja on allkirjastanud tööde üleandmise-vastuvõtmise akti. Selle aktiga annab töövõtja tellijale üle tööd, mis töövõtja on teostanud vastavalt lepingule ja poolte vahelistele kokkulepetele ja tellija võtab tööd vastu.

Kasutusloa menetlus toimus ehitisregistri elektroonilises keskkonnas. Ehitusdokumentatsioonis  on avastatud puuduseid ning ehitisregistri elektroonilise keskkonna kaudu mitu korda kasutusloa taotlus on tagastatud puuduste kõrvaldamiseks.

22.09.2021 ehitisregistri elektroonilises keskkonnas kõik kaasatud isikud kooskõlastasid kasutusloa taotluse kasutusloa väljastamiseks.

Seega, ehitusseadustiku § 55 kohaselt A.Daumani tn 11 kinnistul rajatud mänguväljakutele kasutusloa andmisest keeldumise põhjused puuduvad ning võib anda kasutusloa. 

2.   ÕIGUSLIKUD ALUSED
2.1.	Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.
2.2.	Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või andmisest keeldumine.

3. OTSUS
Väljastada A.Daumani tn 11 kinnistul rajatud mängu- ja spordiväljakule kasutusluba.

4. RAKENDUSSÄTTED
4.1. Korraldus jõustub seadusega sätestatud korras. 
4.2.  Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

